Škoda Vision O: Prvé odhalenie dizajnového konceptu kombi budúcnosti

**› Štúdia Škoda Vision O predstavuje budúcu podobu vozidiel Škoda s karosériou kombi a posúva dizajnový jazyk Modern Solid na ďalšiu úroveň**

**› Pri príležitosti 130. výročia predstavuje Škoda Auto nástupcu modelov v segmente kombi, v ktorom dlhodobo patrí medzi najúspešnejších**

**› Svetová premiéra štúdie Škoda Vision O sa uskutoční v septembri v Mníchove**

Bratislava, 31. júla 2025 – **Spoločnosť Škoda Auto odhaľuje prvé detaily konceptu Vision O, ktorý bude mať premiéru začiatkom septembra v Mníchove. Koncept Vision O poskytne pohľad do budúcnosti značky v segmente kombi a predstaví ďalší vývoj dizajnového jazyka Modern Solid. Dizajnová štúdia odhalí budúcnosť kombi modelov, ktoré odrážajú odkaz značky Škoda a jej pokrokový prístup. Vision O zároveň reflektuje 130-ročnú tradíciu značky Škoda a zdôrazňuje záväzok spoločnosti k udržateľným inováciám.**

**Klaus Zellmer, predseda predstavenstva spoločnosti Škoda Auto***: „Dizajnová štúdia Škoda Vision O predstavuje víziu našich budúcich modelov kombi a nadväzuje na bohatú a úspešnú históriu automobilky Škoda v tomto segmente. Pripravovaný dizajnový koncept je jedným z najvýznamnejších krokov vo vývoji nášho dizajnového jazyka Modern Solid a zároveň nás pripravuje na príchod nových technológií a udržateľných riešení, aby sme aj naďalej mohli byť hlavným hráčom v segmente kombi, kde je Škoda európskym lídrom. Koncept Vision O predstavíme verejnosti začiatkom septembra 2025, čím otvoríme novú éru nielen dizajnu automobilky Škoda. Sledujte ďalšie informácie, ktoré budú zverejnené v predstihu pred svetovou premiérou štúdie Škoda Vision O.“*

**Štúdia Škoda Vision O predstavuje vývoj dizajnového jazyka Modern Solid**

Koncept kombi sa na prvý pohľad vyznačuje elegantným a výrazným tvarom. Prvé obrázky odhaľujú siluetu svetiel, obrysy aerodynamicky tvarovanej karosérie, skosené čelné sklo a mierne sa zvažujúcu strechu typickú pre obľúbenú a úspešnú karosársku verziu značky Škoda. Názov „Vision O“ je odvodený od konceptu cirkularity, jedného z kľúčových princípov pri vývoji dizajnového jazyka. Cirkularita v koncepte Škoda Vision O predstavuje holistický prístup k funkčnosti a používateľskému zážitku. Zahŕňa tiež záväzok k recyklácii a opätovnému používaniu komponentov, čím sa minimalizuje environmentálny dopad vývoja a výroby automobilov.

**130 rokov bohatej histórie sprevádzajú úspešné a inovatívne kombi modely**

Spoločnosť Škoda Auto konceptom Vision O nadväzuje na sériu veľmi úspešných modelov s karosériou kombi z minulosti aj zo súčasného portfólia. Korene možno nájsť už pri vozidlách L&K 110 z 20. rokov minulého storočia, pri ktorých bolo možné zadnú časť karosérie pomerne jednoducho vymeniť a z praktickej dodávky vytvoriť víkendové „kombi“ na rodinný výlet. Predajne najúspešnejším modelom v aktuálnom portfóliu značky je Octavia Combi, ktorej sa od roku 1998 v štyroch novodobých generáciách predalo viac ako 3 milióny kusov, čo z nej robí zároveň najpredávanejší model typu kombi v histórii značky. Veľkej obľube sa teší aj kombi modelového radu Škoda Superb, vyrábaný od druhej novodobej generácie od roku 2008. Z ďalších úspešných kombi modelov značky Škoda spomeňme vozidlá Škoda 1101 Tudor STW či rodinu modelov Škoda 1200/1201/1202 s celokovovou pontónovou karosériou.

Dizajnový koncept Škoda Vision O bude predstavený v Mníchove začiatkom septembra 2025.

**Pre ďalšie informácie, prosím, kontaktujte:**

**Zuzana Kubíková**, PR manager Škoda Auto Slovensko s.r.o.

M: +421 904 701 339

[zuzana.kubikova2@skoda-auto.sk](mailto:zuzana.kubikova2@skoda-auto.sk)

Obrázok, na ktorom je koleso, vozidlo, pozemné vozidlo, pneumatika

Obsah vygenerovaný umelou inteligenciou môže byť nesprávny.

|  |  |  |  |
| --- | --- | --- | --- |
| Výsledek obrázku pro twitter facebook instagram logo | [/SkodaAutoSK](https://www.facebook.com/SkodaAutoSK) | Výsledek obrázku pro twitter facebook instagram logo | /[SkodaAutoSK](http://www.instagram.com/SkodaAutoSK) |

**Fotografie k téme:**

|  |  |
| --- | --- |
| Obrázok 1 | **Škoda Auto predstavuje Vision O**  Nový dizajnový koncept Škoda Vision O vo svojej siluete odhaľuje obrysy svetiel, aerodynamicky tvarovanú karosériu typu kombi, skosené čelné sklo a mierne sa zvažujúcu strechu.  [Download](https://www.skoda-storyboard.com/?attachment_id=413623) **Zdroj: Škoda Auto** |
| Obrázok 1 | **VIDEO: Škoda Auto predstavuje Vision O**  Nový dizajnový koncept Škoda Vision O vo svojej siluete odhaľuje obrysy svetiel, aerodynamicky tvarovanú karosériu typu kombi, skosené čelné sklo a mierne sa zvažujúcu strechu.  [Download](https://www.skoda-storyboard.com/cs/tiskove-zpravy-archiv/skoda-vision-o-prvni-odhaleni-designoveho-konceptu-kombi-budoucnosti/attachment/skoda_auto_presents_vision_o-1440p_3b9d71b6/) **Zdroj: Škoda Auto** |

**Škoda Auto**

› sa v novom desaťročí úspešne riadi stratégiou „Next Level Škoda Strategy“;

› sa usiluje o to, aby sa do konca dekády pomocou atraktívnych ponúk vo vstupných segmentoch a vďaka ďalším modelom s elektrickým pohonom zaradila medzi tri najpredávanejšie značky v Európe;

› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;

› v súčasnosti zákazníkom ponúka 12 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Slavia, Kylaq a Kushaq;

› v roku 2024 dodala zákazníkom po celom svete viac ako 926 600 vozidiel;

› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov;

› ako značka koncernu Volkswagen samostatne vyvíja a vyrába pre ďalšie značky koncernu komponenty ako batériové systémy pre platformu MEB, motory a prevodovky;

› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom.

› celosvetovo zamestnáva viac než 40 000 ľudí a je aktívna na viac ako 100 trhoch.